ݣلادياتور (فيلم) (Gladiator)، فيلم ميريكاني بريطاني ديال لپيپلوم و درامي تاريخي. دار لإخراج ديالو ريدلي سكوت. لفيلم متلو فيه لأدوار رّئيسية راسل كرو و جواكين فينيكس و كوني نيلسن. ف يامات لإمبراطورية الرومانية، غادي يكون واحد لجينيرال روماني ماكسيموس ديسيموس غادي مزيان باش يخلف لإمبراطور ماركوس أوريليوس، لّي عزيز عليه لجينيرال ماكسيموس و كايعزّو بحال ولدو. ولد لإمبراطور كومودوس ما غايقبلش هاد لقضية و غادي يقتل بّاه لإمبراطور و غادي يولّي إمبراطور ب السيف. كومودوس غادي يبغي يصفّي ماكسيموس و عائيلتو و غادي ينجح باش يقتلّيه مراتو و ولدو. ماكسيموس غادي يقدر يهرب من لإعدام و ف لهربة ديالو غادي يشدّوه سمسارة د لعبيد و غادي يدّيوه ل لجنوب د لإمبراطورية. تمّا غادي يبيعوه ل واحد لبزناس كايخدّم لعبيد الصّحاح ف لمدابزات د لݣلادياتورات. بشوية بشوية غادي يولّي ماكسيموس ݣلادياتور مشهور و غادي توصل الشّهرة ديالو ل روما، بلا ما يعرف تا شي حدّ لهوية لحقيقية ديالو. الصفحة لفيلم ف imdb